b'\n_START_ARTICLE_\nSami Pekkala\n_START_SECTION_\nSeuraura\n_START_PARAGRAPH_\nPekkala on Oulun K\xc3\xa4rppien oma kasvatti. H\xc3\xa4n toimi kaudella 2010\xe2\x80\x932011 seuran C-nuorten kapteenina. Pekkala sijoittui 30 osumallaan koko C-nuorten SM-sarjan maalip\xc3\xb6rssiss\xc3\xa4 toiseksi edell\xc3\xa4\xc3\xa4n vain joukkuetoveri Arttu Luusuaniemi. H\xc3\xa4n ylsi my\xc3\xb6s SM-karsinnoissa ja pudotuspeleiss\xc3\xa4 K\xc3\xa4rppien sis\xc3\xa4isen maalip\xc3\xb6rssin voittoon, j\xc3\xa4lkimm\xc3\xa4isiss\xc3\xa4 my\xc3\xb6s jaettuun pistep\xc3\xb6rssin voittoon. Kaudella 2012\xe2\x80\x932013 Pekkala toimi K\xc3\xa4rppien B-nuorten kapteenina. Kaudella 2013\xe2\x80\x932014 h\xc3\xa4n voitti A-nuorten SM-hopeaa. Kaudella 2014\xe2\x80\x932015 Pekkala oli pudotuspeleiss\xc3\xa4 K\xc3\xa4rppien A-nuorten paras pistemies tehoilla 3+3=6._NEWLINE_Kaudella 2015\xe2\x80\x932016 Pekkala nousi K\xc3\xa4rppien A-nuorten varakapteeniksi. H\xc3\xa4n oli joukkueen paras pistemies ja jakoi K\xc3\xa4rppien sis\xc3\xa4isen sy\xc3\xb6tt\xc3\xb6p\xc3\xb6rssin voiton Janne Kuokkasen kanssa tehoilla 23+31=54. Pekkala nousi kauden aikana my\xc3\xb6s seuran SM-liigajoukkueen vahvuuteen. H\xc3\xa4n pelasi joukkueessa muutamia harjoitusotteluita, mutta debytoi ensimm\xc3\xa4isess\xc3\xa4 miesten sarjaottelussa 27. elokuuta 2015 Mestarien liigassa saksalaista Krefeld Pinguinea vastaan. Ottelu j\xc3\xa4i Pekkalalle kauden ainoaksi CHL:ss\xc3\xa4, jossa h\xc3\xa4n voitti hopeaa. SM-liigassa Pekkala esiintyi ensimm\xc3\xa4isen kerran runkosarjan viimeisell\xc3\xa4 kierroksella 10. maaliskuuta 2016 vieraissa Pelicansia vastaan, mutta 13. hy\xc3\xb6kk\xc3\xa4\xc3\xa4j\xc3\xa4ksi merkitty Pekkala ei saanut kuitenkaan peliaikaa. H\xc3\xa4n pelasi runkosarjan aikana my\xc3\xb6s yhden ottelun lainalla Mestis-joukkue Kajaanin Hokissa tehden siin\xc3\xa4 yhden sy\xc3\xb6tt\xc3\xb6pisteen. Koska K\xc3\xa4rp\xc3\xa4t oli nimennyt Pekkalan ns. nuorten pelaajien listalle, h\xc3\xa4n siirtyi seuran A-nuorten kauden p\xc3\xa4\xc3\xa4tytty\xc3\xa4 Hokkiin kesken Mestiksen pudotuspelien. Pekkala pelasi 12 playoff-ottelua ilman tehopisteit\xc3\xa4 ja voitti Mestis-hopeaa.\n_START_SECTION_\nMaajoukkueura\n_START_PARAGRAPH_\nPekkala on pelannut kaksi poikien maaottelua.\n_START_SECTION_\nMuuta\n_START_PARAGRAPH_\nPekkalan isoveli Tomi on pelannut SM-liigassa ja h\xc3\xa4n pelaa nyky\xc3\xa4\xc3\xa4n II-divisioonajoukkue Tornion IHC:ss\xc3\xa4. Veljesten is\xc3\xa4 Arto Pekkala toimii K\xc3\xa4rppien SM-liigajoukkueen huoltajana.'